**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 11-Ի N 954-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Սույն նախագծի ընդունման անհրաժեշտությունը բխում է «Անասնաբուժության մասին» օրենքի 6-րդ հոդվածի 2-րդ մասի 8–րդ կետից, որն ապահովում է ՀՀ վարչապետի 2022 թվականի օգոստոսի 8-ի ««Սննդամթերքի անվտանգության մասին» օրենքում լրացումներ կատարելու մասին», «Սննդամթերքի անվտանգության պետական վերահսկողության մասին» օրենքում լրացումներ և փոփոխություն կատարելու մասին», «Անասնաբուժության մասին» օրենքում փոփոխություններ և լրացումներ կատարելու մասին» և «Բուսասանիտարիայի մասին» օրենքում լրացումներ և փոփոխություն կատարելու մասին» Հայաստանի Հանրապետության օրենքների կիրարկումն ապահովող միջոցառումների ցանկը հաստատելու մասին» N 907-Ա որոշման հավելվածի 14-րդ կետի կատարումը։

Միաժամանակ սույն նախագծով անհրաժեշտություն է առաջացել նաև որոշման մեջ կատարել համապատասխան լրացումներ, որը պայմանավորված է էլեկտրոնային տեղեկատվական համակարգի տեխնիկատեղեկատվական սպասարկման ապահովմամբ։

1. **Ընթացիկ իրավիճակը և խնդիրները**

Որոշման N 2 հավելվածի 5–րդ կետով սահմանված է, որ «ԱՆԻ ՊԱՍ» համակարգը սպասարկվում է ՀՀ սննդամթերքի անվտանգության տեսչական մարմնի (այսուհետ՝ ՍԱՏՄ) կողմից։

Տեղեկացնում եմ, որ «ԱՆԻ ՊԱՍ» համակարգի սպասարկումը ներառում է երկու բաղադիրչ՝ սերվերի և էլեկտրոնային տեղեկատվական համակարգի տեխնիկատեղեկատվական սպասարկում։

Այս առումով հարկ է նշել, որ ՍԱՏՄ–ն սպասարկում է միայն «ԱՆԻ ՊԱՍ» համակարգի սերվերը՝ «ԴՈՔՍ ՔՈՄՊՅՈՒՏՐ» ՍՊԸ-ի միջոցով։

Ուստի, ելնելով ընթացիկ իրավիճակից և իրավական ակտում առկա տարընթերցումից և տարընկալումներից խուսափելու նպատակով սույն նախագծով առաջարկվող լրացումները նպատակաուղղված են «ԱՆԻ ՊԱՍ» համակարգի լիարժեք և անխափան գործարկմանը։

1. **Կարգավորման նպատակը և բնույթը**

Սույն նախագծով առաջարկվող փոփոխությունների նպատակն է որոշման մեջ ամրագրել լիազորող նորմը և ապահովել ՀՀ վարչապետի 2022 թվականի օգոստոսի 8-ի N 907-Ա որոշման հավելվածի 14-րդ կետի կատարումը։

Միաժամանակ առաջարկվող լրացումների նպատակն է իրավական ակտում առկա տարընթերցումից և տարընկալումներից խուսափումը՝ հստակ սահմանելով պատասխանատու կատարողներին, ըստ գործիքակազմի։

Հարկ է նշել, որ նախագծով առաջարկվում է էլեկտրոնային տեղեկատվական համակարգի տեխնիկատեղեկատվական սպասարկման ապահովումը վերապահել «Գյուղատնտեսական ծառայությունների կենտրոն» պետական ոչ առևտրային կազմակերպությանը, քանի որ կազմակերպությունն է հանդիսանում հիմնական շահառուն, օգտատերը և ծրագիրն իրականացնող մարմինը, իսկ ինչպես ՀՀ էկոնոմիկայի նախարարությունն, այնպես էլ ՍԱՏՄ–ն հանդես են գալիս դիտորդի կարգավիճակում։

Առաջարկվող նախագծի իրավակարգավորումն ուղղված է «Անասնաբուժության մասին» օրենքի 6-րդ հոդվածի 2-րդ մասի 8–րդ կետի և 1116 միջոցառման «Հայաստանի Հանրապետությունում խոշոր եղջերավոր կենդանիների համարակալում և հաշվառում» 11005 ծրագիր կարևոր բաղադիրչ հանդիսացող՝ «ԱՆԻ ՊԱՍ» համակարգի լիարժեք և անխափան գործարկման ապահովմանը։

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ էկոնոմիկայի նախարարության կողմից։

1. **Պետական բյուջեում եկամուտների և ծախսերի ավելացման կամ նվազեցման մասին**

Նախագծի ընդունմամբ նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում՝ պետական բյուջեում եկամուտների և ծախսերի էական ավելացում կամ նվազում չի նախատեսվում:

1. **Կապը կառավարության ծրագրի և ռազմավարական ծրագրերի հետ**

Համաձայն ՀՀ կառավարության ծրագրի մասին ՀՀ կառավարության 2021 թվականի օգոստոսի 18-ի N 1363-Ա որոշման 2.4-րդ կետի՝ Գյուղատնտեսությունը բաժնի ապահովել կենդանիների և բույսերի հիվանդությունների կանխարգելման արդյունավետ համակարգի ներդրումը:

1. **Ակնկալվող արդյունքը**

Նախագծի ընդունման արդյունքում ակնկալվում է` «Անասնաբուժության մասին» Հայաստանի Հանրապետության օրենքի 6-րդ հոդվածի 2-րդ մասի 8–րդ կետի՝ որպես լիազորող նորմի ամրագրում որոշման մեջ, ինչպես նաև 1116 միջոցառման «Հայաստանի Հանրապետությունում խոշոր եղջերավոր կենդանիների համարակալում և հաշվառում» 11005 ծրագիր կարևոր բաղադիրչ հանդիսացող՝ «ԱՆԻ ՊԱՍ» համակարգի լիարժեք և անխափան գործարկման ապահովումը։

Նախագծի ընդունմամբ ակնկալվում է լիարժեք և անխափան գործարկել կենդանիների համարակալման և հաշվառման համակարգի էլեկտրոնային կառավարման բազմամակարդակ համակարգը, որը ինտերգրաված է լինելու այլ համակարգերի հետ՝ ապահովելով ինչպես սննդամթերքի շղթայի, այնպես էլ խոշոր եղջերավոր կենդանիների կյանքի փուլերի հետագծելիությունը։